ДЕТСКА ГРАДИНА №36

„МОРСКА ЗВЕЗДИЦА“

Варна, ж.к. „Младост”, срещу бл.153

052 801 405; odz15mira@abv.bg

**ПРОЕКТ! Утвърдил:**

**Директор ОМД:...............................**

**/Л.Христова/**

**ЗАПОВЕД**

№ ……………….. / ……………….2016 г.

**На основание чл.259, ал. 1 от ЗПУО, във връзка със ЗПУО, в сила от 01.08.2016г., чл.19 от Наредба № 5/03.06.2016г. за предучилищно образование, във връзка с провеждане на конкурс за отдаване под наем почасово на помещения в детската градина за провеждане на допълнителни образователни дейности с децата и заповед № 1969/16.06.2014 г. на Кмета на Община Варна и Заповед № 3642/ 03.10.2016г.**

**НАРЕЖДАМ:**

1. Да се проведе конкурс за отдаване под наем на помещения в ДГ №36 „Морска звездица” за образователни и учебни дейности: Ателие за „ Изкуства“ за срок до 30.09.2019г.

2. Наемната цена не може да бъде по-ниска от началната конкурсна цена, определена по действащата ”Методика за определяне на стартови базисни цени при обявяване на търг за отдаване под наем на общински нежилищни имоти”, приета от Общински съвет Варна.

3. Назначавам комисия в следния състав:

Председател: Таня Жекова – старши учител

Членове: 1. Златка Калудова – ЗАС

2. …………………… - действащ юрист

Резервни членове: 1. Миглена Димитрова - старши учител

2. Венета Боевска – Касиер - домакин

3.1. Комисията да проведе конкурса при спазване условията на Наредба за реда за придобиване, управление и разпореждане с общинско имущество, да разгледа предложените оферти, да установи съответствието с условията на конкурса и класира фирмата – изпълнител на съответните дейности.

4. Условия и ред на конкурса :

4.1 Наименование и описание на обектите на конкурса:

***.***

**Ателие „ Изкуства“** - площ – 25 кв.м. Начална конкурсна цена на обекта определена по действащата “Методика за определяне на стартови базисни цени при обявяване на търг за отдаване под наем на общински недвижими имоти” приета от Общински съвет - 6,00 лева за един астрономически час със следните позиции:

ДЕЙНОСТ – ШКОЛА ПО ПРИЛОЖНО – ДЕКОРАТИВНИ ТЕХНИКИ ВЪРХУ КЕРАМИКА, СТЪКЛО, ТЕКСТИЛ И КОПРИНА ЗА ДЕЦА

***Обособена позиция 1*:  *четвъртък от 11,00 –12 ,00 ч***

4.2. Срок и място за получаване на конкурсната документация - от 04.11.2016 г. до 18.11.2016 г. от 10.00 ч до 16.00 ч при ЗАС на детскaтa градина, както и от официалната интернет –страница на детската градина.

Конкурсната документация включва:

- Условия на конкурса

- Заявление;

- Декларация по образец, за получаване и запознаване с конкурсните условия;

- Декларация по образец, за извършен оглед на обекта;

- Декларация по образец, за неразгласа на информацията, предоставена във връзка с участието в конкурса;

- Проект на договор.

4.3. Депозитът за участие се определя в размер на стартовата месечната наемна цена, определена по действащата „Методика за определяне на стартови базисни цени при обявяване на търг за отдаване под наем на общински нежилищни имоти„.

Сумата се внася по сметката на ДГ №36 “Морска звездица“-Варна

**ЦКБ - АД – Варна**

**IBAN – BG16 CECB979033D2062800**

**BIC – CECBBGSF**

4.4. Срокът за подаване на предложенията от кандидатите от 04.11.2016 г. до 18.11.2016г. от 10.00 ч до 16.00 ч в канцеларията на ЗАС в ДГ №36.

4.5. Време и начин за оглед на обекта - от 04.11.2016 г. до 18.11.2016 г. от 10.00 ч до 16.00 ч в присъствието на ЗАС или друг служител на детското заведение.

4.6. Конкурсът за отдаване под наем почасово на физкултурен салон и ателие „ Изкуства“ ще се проведе на 21.11.2016 г. от 13.00 ч в дирекцията на ДГ №36.

5. Списък на документите, които следва да бъдат представени от кандидатите:

5.1. Заявление по образец за участие в конкурса;

5.2. ЕИК/за еднолични търговци и търговски дружества, регистрирани в Търговския регистър към Агенция по вписванията/, съдебно удостоверение за актуално правно състояние на заявителя / за юридически лица с нестопанска цел, регистрирани по реда на ЗЮЛНЦ/ или документ за самоличност за физически лица/ копие, заверено от участника/;

5.3. За юридически лица и еднолични търговци – съдебни удостоверения, издадени на участника, че:

- не е обявен в несъстоятелност;

- не се намира в производство за обявяване в несъстоятелност;

- не се намира в ликвидация.

5.4. Декларация по образец за получаване и запознаване с конкурсните условия;

5.5. Декларация по образец за извършен оглед на обекта ;

5.6. Декларация по образец за неразгласа на информацията, предоставена във връзка с участието в конкурса;

5.7. Платежен документ за внесен депозит;

5.8. Удостоверение за липса на задължения по данъчно-осигурителната сметка от съответното подразделение на Националната агенция за приходите / оригинал или копие, заверено от участника/;

5.9. Служебна бележка за недължими общински вземания към Община Варна / оригинал или копие, заверено от участника/;

5.10. Проект на договор, подписан от участника;

5.11. Свидетелство за съдимост за преподавателите, които ще осъществяват дейността, за която се наема помещението;

5.12. Ценово предложение в запечатан непрозрачен плик;

5.13. Свидетелство за професионална педагогическа квалификация ;

6. Комисията да се съобрази и спази следните условия на конкурса:

- предложените от участника преподаватели да притежават съответната квалификация за преподаватели по Приложни изкуства и работа с деца от ПУВ;

- да бъде спазен определения в обявата срок за подаването на документите;

- учасниците в конкурса да са представили предложенията си в запечатан и непрозрачен плик;

- предложението да съдържа цена;

- конкурсната комисия организира събирането и съхранението на предложения плик, заверен с входящ номер и дата по реда на тяхното постъпване;

- комисията да не позволява изменения в предадените вече пликове, предложения и допълнения.

7. Съобщението за провеждане на конкурса се обявява в два местни ежедневника – в.”Позвънете” и в.”Народно дело”, информационното табло и на официалната интернет-страница на детската градина, като задължително съдържа място, дата и час на провеждане на конкурса.

8. Участниците в конкурса подават предложенията си в запечатан непрозрачен плик в указания срок. Върху плика се отбелязва името/фирмата/ и адреса на участника, обекта – предмет на конкурса и обособените позиции, за които кандидатства.

9. Допълнения или изменения в подадени вече предложения не се допускат.

10. Постъпването на предложенията се отбелязва в специален регистър, в който се вписва техния входящ номер, дата и час на постъпването им. Отбелязването се извършва и върху плика на предложението.

11. В деня и часа, определени за провеждането на конкурса, председателят на комисията проверява присъствието на членовете й и обявява откриването на конкурса. Комисията води протокол от заседанието, в който се отразяват направените констатации. Протоколът се подписва от всички членове на комисията.

12. Всеки от членовете на конкурсната комисия подписва декларация, че се задължава да не разгласява информация, идеи и оферти, както и всички други сведения, представляващи търговска тайна, и декларация за липса на конфликт на интереси по образец.

13. Лицата, подали предложения или техни представители имат право да присъстват на конкурса, като се легитимират пред конкурсната комисия, чрез представяне на документ за самоличност, а в случаите на упълномощаване – нотариално заверено пълномощно.

14. В случай, че не присъстват всички членове на комисията, конкурсът се отлага с 1 час. Ако всички членове не се явят след 1 час и ако не могат да бъдат заместени от резервните членове, заседанието се насрочва за същия час и място на следващия работен ден, за което се съставя протокол.

15. При възникване на обстоятелства, които правят невъзможно откриването на конкурса или неговото приключване, комисията съставя протокол, въз основа на който Директорът стартира процедура по провеждане на нов конкурс.

16. Когато в определения в заповедта срок постъпи предложение само от един кандидат или не постъпи предложение, срокът за подаване на предложенията за участие в конкурса може да се удължи с още 14 дни, по преценка на комисията.

17. Удължаването на срока по т.16 се обявява в два местни ежедневника – в.”Позвънете” и в.”Народно дело”, на информационното табло и на официалната интернет – страница на детската градина.

18. След откриване на заседанието комисията отваря пликовете по реда на тяхното постъпване и проверява съответствията на предложенията с предварително обявените условия. Не се разглеждат предложения, които:

18.1 са подадени след срока, определен със заповедта;

18.2 са подадени в незапечатан или прозрачен плик;

18.3 не съдържат документи за внесен депозит за участие в конкурса;

18.4 не съдържат който и да е от документите, посочени в конкурсната документация.

19. На заседанието на комисията секретарят води протокол, в който се отразяват направените констатации. Протоколът се изготвя в един екземпляр за детската градина и не се публикува.

20. Конкурсната комисия може да поиска в определен срок от нея, след отваряне на плика с предложенията, писмени разяснения. Тези разяснения не трябва да водят до изменение или допълнение на представените вече предложения.

21. На първо място се класира участника, предложил най- висока цена за съответната позиция.

22. При условия, че двама или повече участници са предложили еднаква най-висока цена, няма законови критерии за определяне на един участник като спечелил конкурса. В този случай процедурата следва да се прекрати и да се проведе нов конкурс.

23. Решенията на конкурсната комисия се вземат с обикновено мнозинство от членовете и. Когато член на комисията е против взетото решение, той подписва протокола с особено мнение и писмено излага мотивите си.

24. В срок от три работни дни от провеждането на заседанието, комисията представя мотивиран доклад на директора, който съдържа предложения за определяне на участници, спечелил конкурса и класиране по ред на следващите участници, отговарящи на конкурсните условия.

25. В срок от 3 работни дни след получаване на доклада, директора издава заповед, с която обявява класирането по съответните обособени позиции.

26. Резултатите от конкурса се изнасят на информационното табло и участниците се уведомяват писмено.

27. Заповедта за класиране на участниците подлежи на обжалване по реда на чл.149 от Административно процесуалния кодекс.

28. В срок 5 работни дни след изтичане на срока на обжалване на заповедта се освобождават депозитите на участниците, като този, отговарящ за спечелената обособена позиция на спечелилия конкурса се трансформира в гаранция за изпълнение на договора и към нея преди подписване на договора се внася разликата до предложената цена по оферта. Гаранцията се задържа до изтичане на срока на договора. В случай, че от участник в конкурса бъде подадена жалба срещу заповедта на директора за утвърждаване на спечелилите конкурса участници се задържа и неговия депозит до окончателно приключване на производството по жалбата.

29. Преди сключване на договора участниците, спечелили конкурса, представят **Учебна програма за провеждане на заниманията**, съобразена с рамковите изисквания за учебна програма в детска градина. **Учебната програма** става неразделна част от договора.

30. Директорът на учебното заведение сключва договор за наем със спечелилия конкурса по приложения към конкурсната документация образец, в срок до 30 дни от влизане в сила заповедта за класиране на участниците, след извършен предварителен контрол от дирекция „ ОМД“. Договорът се подписва и от съответния главен счетоводител.

31. В договорът задължително се включват условията при които е спечелен конкурса.

32 .Внасянето на каквото и да било изменение в предоставения с конкурсната документация договор или неявяването на спечелилия конкурса участник за сключване на договор се счита за отказ и депозитът му не подлежи на връщане.

33. В случай, че договорът не бъде сключен по вина на спечелилия конкурса участник депозита му се задържа, а директорът въз основа на доклад от председателят на конкурсната комисия издава заповед за даване на нов срок от 30 дни за сключване на договор със следващия класиран участник по условията на офертата му. Със същата заповед се определя и нов срок, в който класирания на следващо място участник следва да внесе сума в размер на един месечен наем по предложената оферта като гаранция за изпълнение на договора.

34. Ако в определения срок не бъде сключен договор по причини независещи от волята на участника спечелил конкурса съответно на класирания на следващо място участник директорът издава заповед за удължаване на срока за сключване на договор.

35. При неизпълнение на поетите с договора задължения по условията на конкурса спечелилия участник понася санкции определени в условията на договора.

36. Предаването на обекта – предмет на конкурса се извършва в срок от три работни дни от влизане в сила на договора чрез двустранно подписан приемо –предавателен протокол между наемателя и представител на детската градина

**Запознати:**

**Председател: Таня Жекова :............................................**

**Членове: 1. Златка Калудова ............................................./протоколчик/**

1. **……………………….. ............................................./юрист/**

**Резервни членове:**

1. **Миглена Димитрова:………….............**
2. **Венета Боевска :…………….............**

**ДРАГОМИРА МАКЕДОНСКА**

*Директор на ДГ №36 „Морска звездица“*